Colombia jach'a suyu pata markanakan jakasirinakax manq'añanak utjañap tuqit ch'axwañ qalltawayapxatayna. Taninirusa jiwaspachp achuyatanak manq'apxañasaw sasaw aptayawayapxatayna, ukjamarak wali jan wali kamachinak tuq arsusiwayapxatayna, juk'ampisa aka leche (millk'i) aljañ tuqita.
Nayrir jamuqasti uñacht'ayiwa aka kunjamtix taqinis jupanakan achuyat manq'anakx apanipkatayna, ukatuqita. Jupanakasti aka Huellas Caloto tuqinkiripxataynawa. Calawasanaka, tunqunaka, awinanaka, juk'ampinakaw uñacht'ayatäna, kunjamtix jiwaspach achuyatanakx manq'asipksnan, uka tuqita.
Aka jamuqatanakansti, uñjaraksnawa kunjamtix aka Misak tuqinkir jil kullakanaka ukjamarak yaqha tuqinkirinakax aka Bogotá jach'a markar purintanipkatayna uka tuqita. Jupanakasti wali phiñasitarakiw janipuniw akch'a walikis «janiw ch'qi millk'ix aljatakaspati» sañax walikiti, ukjamatwa uka mä kamach tuqi phiñasiwayapxatayna. Juk'ampis, nanakax ukpunxay umasipxstxa,sasaw arsusiwayapxatayna.
Umt'añ umxat ch'axwañax yaqha mayiwirakitaynaw: aka jaquqanstijamuqansti aka Escuela de Comunicación de Cauca del Norte jupanakaw kunamsa umxa sum uñjsnan uka tuqitwa uñacht'ayapxi. Mä jamuqansti uñstiwa mä mam t'axsusikiri.Ukjamarus jupaw, nayax aka tuqitx amuyxaxawa sasaw sawayatayna. Juparux taqi utap jak'awjan jakirinakax nanakax yanapt'apxaxaw sasaw sawayarakitayna. Maynirinsti, yaqha tuqit q'ara jilanakaw manq'sut t'unanak willtawayapxatayna mä jawir lakxana. Ukjamipansti yaqha ukawjankir jilaw uka t'unanakx pallthapiraki.
Akjam uka Colombia markankir jakasirinakan lurawinakapxa, aka tuqinrak jikxatasma sitio web, kastill arunkarakiwa.
Jichha isturyanaka
1 Amuy qillqata
-
Muchas gracias por tomarte el tiempo de traducir este artículo y llevarlo a más gente. ¡Un saludo fuerte!
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn unk spa_Latn